Forslag til EUROPA-PARLAMENTETS OG RÅDETS BESLUTNING om ændring af Rådets afgørelse 2000/821/EF af 20. december 2000 om iværksættelse af et program til fremme af udvikling, distribution og markedsføring af europæiske audiovisuelle produktioner (Media Plus - Udvikling, distribution og markedsføring)

(forelagt af Kommissionen)

BEGRUNDELSE

Media Plus-programmet blev vedtaget af Rådet den 20. december 2000 og løber fra 1. januar 2001 til 31. december 2005 med et budget på 350 mio. EUR.

Dette program er resultatet af et forslag fremsat af Europa-Kommissionen i henhold til EF-traktatens artikel 157 med det formål at fortsætte Fællesskabets indsats på dette område. Kommissionen iværksatte oprindeligt et "Handlingsprogram til fremme af udviklingen af den europæiske audiovisuelle industri (Media) (1991-1995)", som blev vedtaget ved Rådets afgørelse 90/685/EØF, og som navnlig omfatter aktioner med det formål at støtte udvikling og distribution af europæiske audiovisuelle produktioner. Dette handlingsprogram blev efterfulgt af Media II-programmet (1996-2000), vedtaget ved Rådets afgørelse 95/563/EF og ved Rådets afgørelse 95/564/EF, som bekræftede Fællesskabets strategi for udvikling og styrkelse af den europæiske audiovisuelle industri.

Hensigten med Media Plus-forslaget var at opfylde følgende mål:

- at forbedre den europæiske audiovisuelle sektors og herunder de små og mellemstore virksomheders konkurrenceevne på det europæiske og det internationale marked ved at støtte udvikling, distribution og markedsføring af europæiske audiovisuelle produktioner under hensyntagen til udviklingen af nye teknologier

- at styrke de sektorer, der bidrager til at fremme den grænseoverskridende udbredelse af europæiske produktioner

- at sikre respekt for og fremme af den sproglige og kulturelle mangfoldighed i Europa

- at udnytte den europæiske audiovisuelle kulturarv, især gennem digitalisering og netværkssamarbejde

- at udvikle den audiovisuelle sektor i lande eller regioner med ringe audiovisuel produktionskapacitet og/eller et begrænset sprogligt eller geografisk område og at fremme netværk og det grænseoverskridende samarbejde mellem små og mellemstore virksomheder

- at udbrede nye typer audiovisuelt indhold ved brug af nye teknologier.

Hensigten med Media Plus-programmet er at styrke den europæiske audiovisuelle sektors konkurrenceevne gennem iværksættelse af støtteforanstaltninger på følgende områder: udvikling af produktionsprojekter og -virksomheder, distribution af spillefilm og audiovisuelle programmer samt markedsføring af spillefilm og audiovisuelle programmer. Programmet har nu eksisteret siden 1991. I løbet af denne periode har programmet været medvirkende til, at flere tusinde film har kunnet distribueres inden for EU. Programmet har desuden bidraget til udviklingen og markedsføringen af en række andre film. Endelig har programmet støttet forskellige aktiviteter med henblik på at sikre lettere markedsadgang og forbedre offentlighedens adgang til den europæiske audiovisuelle kulturarv.

Programmet udløber på et tidspunkt, hvor EU's struktur og måde at fungere på undergår store forandringer. En række centrale faktorer vil få stor betydning for Fællesskabets indsats på dette område: EU byder ti nye medlemslande velkommen, regeringskonferencen tager udgangspunkt i Det Europæiske Konvent, valgene til Europa-Parlamentet og udnævnelsen af en ny kommission. Den europæiske audiovisuelle sektor påvirkes naturligvis også af disse forandringer - forandringer, som programmet skal tage højde for. Det nøjagtige omfang af de nødvendige tilpasninger kan dog ikke fastslås på nuværende tidspunkt.

Trods den aktuelle situation er det vigtigt, at kontinuiteten i fællesskabsstøtten til sektoren sikres, og at foranstaltningerne til støtte for EF-traktatens mål ikke berøres. Foranstaltningerne involverer tilmed et stort antal branchefolk fra den audiovisuelle sektor i Europa. På denne baggrund foreslår Europa-Kommissionen, at det eksisterende program forlænges uændret til og med 2006.

Der skal etableres et retsgrundlag, som muliggør, at programmet kan forlænges med et år. Samtidig vil Kommissionen fortsat undersøge alle muligheder for indsats på området gennem forberedende aktioner, f.eks. "Vækst og av-sektoren: i2i av-initiativet", og gennem pilotprojekter, jf. selve afgørelsen om Media Plus.

Denne fremgangsmåde vil sætte Kommissionen i stand til at forberede et forslag til et nyt program for fællesskabsstøtte til den audiovisuelle sektor på grundlag af de høstede erfaringer, resultaterne af den midtvejsevaluering, der skal gennemføres i henhold til artikel 12 i afgørelsen om indførelsen af programmet, og resultaterne af den offentlige høring.

Kommissionen vil inden udgangen af 2003 fremsætte et forslag om iværksættelse af et nyt fællesskabsprogram for støtte til den europæiske audiovisuelle sektor. Dette program indledes i 2007. Selvom de øvrige europæiske institutioner og de involverede parter har udtrykt tilfredshed med Media-programmerne, vil Kommissionen bestræbe sig på fortsat at forbedre indsatsen på området.

Kommissionen foreslår derfor:

- at Media Plus-programmet forlænges til og med 2006

- at det samlede budget for Media Plus-programmet efter forlængelsen forhøjes til 435,60 mio. EUR.

2003/0067 (COD)

Forslag til EUROPA-PARLAMENTETS OG RÅDETS BESLUTNING om ændring af Rådets afgørelse 2000/821/EF af 20. december 2000 om iværksættelse af et program til fremme af udvikling, distribution og markedsføring af europæiske audiovisuelle produktioner (Media Plus - Udvikling, distribution og markedsføring)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 157, stk. 3,

under henvisning til forslag fra Kommissionen [1],

[1] EFT C af , s. .

under henvisning til udtalelse fra Det Europæiske Økonomiske og Sociale Udvalg [2],

[2] EFT C af , s. .

under henvisning til udtalelse fra Regionsudvalget [3],

[3] EFT C af , s. .

efter proceduren i traktatens artikel 251 [4], og

[4] EFT C af , s. .

ud fra følgende betragtninger:

(1) Rådet vedtog ved afgørelse 2000/821/EF Media Plus-programmet med henblik på at fremme udviklingen, distributionen og markedsføringen af europæiske audiovisuelle produktioner for perioden 1. januar 2001 til 31. december 2005.

(2) Det er vigtigt at sikre kontinuiteten i fællesskabsstøtten til den audiovisuelle sektor i Europa med henblik på de mål, der er fastsat for Fællesskabet i traktatens artikel 157 -

VEDTAGET FØLGENDE BESLUTNING:

Artikel 1

Afgørelse 2000/821/EF ændres således:

(1) i artikel 1, stk. 1, erstattes datoen 31. december 2005 med datoen 31. december 2006

(2) i artikel 5, stk. 2, erstattes den fastsatte finansieringsramme på 350 mio. EUR med en finansieringsramme på 435,60 mio. EUR.

Artikel 2

Denne afgørelse træder i kraft på datoen for offentliggørelsen i Den Europæiske Unions Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den .

På Europa-Parlamentets vegne På Rådets vegne

Formand Formand

FINANSIERINGSOVERSIGT TIL FORSLAGET

Politikområde: Kultur - industripolitik

Aktivitet: Støtte til den audiovisuelle industri

Titel: EUROPA-PARLAMENTETS OG RÅDETS AFGØRELSE om ændring af Rådets afgørelse 2000/821/EF af 20. december 2000 om iværksættelse af et program til fremme af udvikling, distribution og markedsføring af europæiske audiovisuelle produktioner (Media Plus - Udvikling, distribution og markedsføring)

1. BUDGETPOST (nummer og betegnelse)

B3-2010 MEDIA Plus (15.05.01.01)

B3-2010A (15.01.04.08)

2. SAMLEDE TAL

2.1. Samlet rammebevilling (del B):

85,600 mio. EUR som forpligtelsesbevilling

Dette beløb repræsenterer de budgetmæssige konsekvenser af forslaget om at forlænge programmet, som efter planen udløber den 31. december 2005, med yderligere et år, så det løber til og med 2006.

Dette beløb vedrører EU25. Til det samlede beløb for programmet som ændret i det foreliggende forslag skal tilføjes et beløb svarende til virkningerne af EU's udvidelse i året 2004.

2.2. Gennemførelsesperiode:

1. januar 2006 - 31. december 2006

2.3. Samlet flerårigt skøn over udgifterne:

a) Forfaldsplan for forpligtelses- og betalingsbevillinger (finansieringstilskud) (jf. punkt 6.1.1)

Mio. EUR (3 decimaler)

>TABELPOSITION>

b) Teknisk og administrativ bistand og støtteudgifter (jf. punkt 6.1.2)

>TABELPOSITION>

>TABELPOSITION>

c) Personale- og andre driftsudgifters samlede budgetvirkninger (jf. punkt 7.2 og 7.3)

>TABELPOSITION>

>TABELPOSITION>

2.4. Forenelighed med den finansielle programmering og de finansielle overslag

[X] Forslaget er foreneligt med den gældende finansielle programmering.

2.5. Virkninger for budgettets indtægtsside: [5]

[5] Nærmere oplysninger i særskilt orienterende dokument.

[X] Ingen (vedrører tekniske aspekter ved en foranstaltnings gennemførelse).

3. BUDGETSPECIFIKATIONER

>TABELPOSITION>

4. RETSGRUNDLAG

EF-traktatens artikel 251

EF-traktatens artikel 157

5. BESKRIVELSE OG BEGRUNDELSE

5.1. Behov for EU-foranstaltninger [6]

[6] Nærmere oplysninger i særskilt orienterende dokument.

5.1.1. Mål

Målet med forlængelsen er at sikre, at Media Plus-programmet for støtte til den europæiske audiovisuelle industri fortsættes i 2006. Det nuværende program udløber den 31. december 2005. Forlængelsen skønnes nødvendig for at sikre kontinuitet i fællesskabsindsatsen i en overgangsperiode, som vil være præget af betydelige institutionelle forandringer (udvidelsen af EU, valgene til Europa-Parlamentet og en ny kommission). Forlængelsen vil desuden sikre, at Media-programmet kan overholde de finansielle overslag, der er fastsat for hele Kommissionen indtil 2006.

Denne anmodning om forlængelse omfatter ikke andre ændringer af Rådets afgørelse 2000/821/EF af 20. december 2000 om iværksættelse af Media Plus-programmet end en ændring af programmets varighed. Som følge deraf tildeles programmet budgetmidler til endnu et år.

Afgørelsens mål er stadig at støtte den europæiske audiovisuelle industri ved at skabe vækst og beskæftigelse, forbedre industriens konkurrenceevne på europæisk og globalt plan samt styrke det indre marked i EU, samtidig med at den kulturelle mangfoldighed bevares og fremmes.

5.1.2. Dispositioner, der er truffet på grundlag af forhåndsevalueringen

Media Plus-programmet er en fortsættelse af Media I- og Media II-programmerne, som blev iværksat i henholdsvis 1991 og 1995. Hensigten med disse programmer var at yde kontinuerlig støtte til den audiovisuelle industri i Europa. Programmerne blev regelmæssigt revideret og tilpasset industriens skiftende behov. Evalueringen omfattede forhåndsevaluering, midtvejsevaluering og efterfølgende evaluering, som i nogle tilfælde overlappede hinanden. Media Plus-programmet er tilrettelagt på baggrund af en omhyggelig forhåndsevaluering og efter høring af alle berørte parter. Forhåndsevalueringen er baseret på resultaterne af Media II-programmet, som udløb i 2000. Et fællesskabsprogram for støtte til den europæiske audiovisuelle industri har vist sig at have stor betydning for den positive udvikling af det europæiske audiovisuelle marked, og gennemførelsen af Media II-programmet har gjort det nemmere at målrette Fællesskabets indsats.

5.1.3. Dispositioner, der er truffet på grundlag af den efterfølgende evaluering

Kommissionens tjenestegrene er i gang med at tilrettelægge en midtvejsevaluering af Media Plus-programmet. Resultaterne af denne evaluering forventes at kunne bidrage til en bedre definition af omfanget af og retningslinjerne for Fællesskabets indsats. Evalueringen vil fokusere på de første to år af programmets gennemførelse og påvise programmets effektivitet og eventuelle mangler i gennemførelsen. Disse mangler vil derefter blive korrigeret for resten af Media Plus-programmets løbetid.

5.2. Indsatsområder og nærmere bestemmelser for støtten

Media Plus-programmet vedrører aktioner før og efter produktionen af audiovisuelle projekter. Der ydes ikke fællesskabsstøtte til selve produktionsprocessen, da dette i overensstemmelse med subsidiaritetsprincippet falder inden for de eksisterende nationale programmer for støtte til audiovisuelle produktioner. Aktionen koncentrerer sig om projektets udviklingsfase og sikrer, at de relevante aktører, dvs. instruktører, producere og drejebogsforfattere, sættes i stand til at udvikle kreative projekter på baggrund af sammenhængende strategiplaner. Udviklingsaktionen giver aktører, både enkeltpersoner og grupper, adgang til bløde lån, som sætter dem i stand til at udarbejde projekter, der omfatter alle dele af produktionsprocessen, dvs. både kunstneriske og kommercielle.

Målet med post-produktionsaktionen, som tegner sig for den største del af fællesskabsstøtten, er at lette de distributionsomkostninger, der opstår i forbindelse med de europæiske audiovisuelle projekter. Det sker i form af tilskud og automatiske tilbagesendelser til europæiske distributører. Tildelingen af tilskud afhænger af distributionsplanens gennemførlighed og af det distribuerede projekts europæiske og kulturelle værdi. Distributionsaktionen fokuserer på støtte til tværnational udbredelse af europæiske audiovisuelle produkter og omhandler distribution til biografer og tv med særlig fokus på brugen af nye teknologier i distributionsprocessen. Aktionen omfatter tilskud og tilskud til tilbagesendelser med det formål at lette udgifterne til distribution af europæiske film og audiovisuelle produkter.

Med henblik på at forbedre den europæiske audiovisuelle industris konkurrenceevne og fremme et europæisk marked for den audiovisuelle sektor støtter Media-programmet aktionen til markedsføring af europæiske film i og uden for Europa. Under overskriften "markedsføring" støtter Media Plus-programmet europæiske festivaler for spille-, dokumentar- og tegnefilm samt markedsføringstiltag over hele verden. Denne aktion omfatter finansiering i form af tilskud til festivaler på op til 50 % af det samlede budget og i form af tjenesteydelseskontrakter i forbindelse med markedsføringsforanstaltningerne.

5.3. Gennemførelsesmetoder

Gennemførelsesmetoderne overholder de generelle bestemmelser for fællesskabsaktioner. De omfatter tilskud, lån og samfinansiering baseret på detaljerede ansøgninger om tilskud. Fællesskabet finansierer alle tjenester som f.eks. organisering af ekspertpaneler, markedsundersøgelser, evaluering af projekter og teknisk bistand. Tilskud tildeles efter udbud og indkaldelse af forslag.

Media Plus-programmet forvaltes centralt af Kommissionens tjenestegrene. Et teknisk kontor i Bruxelles bistår Kommissionens tjenestegrene i forvaltningsspørgsmål. Dette kontor finansieres under budgetpost B3-2010A (15.01.04.08), som omfatter både Media Plus og Media-uddannelse. På nationalt niveau og i samarbejde med de nationale myndigheder koordinerer Media-kontorerne samarbejdet med modtagerne af støtte fra programmet. Det skal i den forbindelse bemærkes, at muligheden for at erstatte det eksisterende tekniske kontor med et forvaltningsorgan i øjeblikket undersøges.

6. FINANSIELLE VIRKNINGER

6.1. Samlede finansielle virkninger for budgettets del B (hele programperioden)

6.1.1. Finansieringsstøtte

Forpligtelsesbevillinger i mio. EUR (3 decimaler)

>TABELPOSITION>

Arten af disse udgifter kan ændres, hvis den costbenefitanalyse, der iværksættes i 2003, viser, at programmet med fordel kan forvaltes af et forvaltningsorgan nedsat til formålet.

6.2. Beregning af omkostningerne pr. foranstaltning i budgettets del B (hele programperioden) [7]

[7] Nærmere oplysninger i særskilt orienterende dokument.

Forpligtelsesbevillinger i mio. EUR (3 decimaler)

>TABELPOSITION>

Om nødvendigt forklares beregningsmetoden.

7. VIRKNINGER FOR PERSONALERESSOURCER OG ADMINISTRATIONSUDGIFTER

7.1. Personalemæssige virkninger

De embedsmænd, der i øjeblikket forvalter gennemførelsen af det eksisterende program, skal også forvalte forlængelsen af Media Plus-programmet.

Budgetpost B3-2010A (15.01.04.08) omfatter personaleudgifter og administrative udgifter for både Media Plus og Media-uddannelse.

>TABELPOSITION>

7.2. Samlede finansielle virkninger af personaleforbruget

>TABELPOSITION>

Beløbene modsvarer de samlede udgifter i en tolvmåneders periode.

7.3. Andre administrative udgifter som følge af foranstaltningen

>TABELPOSITION>

Beløbene modsvarer de samlede udgifter i en tolvmåneders periode.

1 Det specificeres, hvilken udvalgstype der er tale om, og hvilken gruppe det tilhører.

>TABELPOSITION>

Behovet for personaleressourcer og administrative ressourcer vil blive dækket af bevillingerne til det administrerende generaldirektorat i forbindelse med den årlige tildelingsprocedure.

8. RESULTATOPFØLGNING OG EVALUERING

8.1. Resultatopfølgningssystem

Forlængelsen af programmet baseres på det system, der er opbygget under Media Plus-programmet. Det omfatter deltagelse af udvælgelsespaneler i forbindelse med de forskellige indkaldelser af forslag, overvågning af igangværende tjenesteydelseskontrakter og finansiel kontrol af alle transaktioner mellem Kommissionen og støttemodtagerne.

8.2. Hvordan og hvor ofte skal der evalueres?

Kommissionens tjenestegrene er i gang med at tilrettelægge en midtvejsevaluering af Media Plus-programmet i samarbejde med en uafhængig konsulent. Resultaterne af denne evaluering vil blive brugt til at korrigere eventuelle gennemførelsesmæssige og strukturelle mangler i det nuværende program. Ved udløbet af Media Plus-programmet evalueres virkningen af programmet af en uafhængig evaluator. Resultaterne af den efterfølgende evaluering forelægges Europa-Parlamentet, Rådet, Regionsudvalget og Det Europæiske Økonomiske og Sociale Udvalg.

9. FORHOLDSREGLER MOD SVIG

I henhold til enhver kontrakt, konvention eller anden retshandel, der indgås mellem Kommissionen og støttemodtagerne, skal Kommissionen og Revisionsretten være berettiget til at foretage kontrol på stedet hos programmets støttemodtagere og til at forlange dokumentation for enhver udgift, der er afholdt under en sådan kontrakt, konvention eller retshandel, i op til fem år efter udløbet af kontraktperioden. Støttemodtagerne har pligt til at forelægge rapporter og regnskaber. Indholdet heraf vil blive gennemgået, og udgifternes støtteberettigelse vil blive undersøgt i lyset af formålet med fællesskabsfinansieringen og under hensyntagen til de kontraktlige forpligtelser og principperne om forsigtig og sund økonomisk forvaltning.